A BIZOTTSÁG 483/2008/EK RENDELETE
(2008. május 30.)
egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről (Σταφίδα Ζακύνθου (Stafida Zakynthou) (OEM), Miód wrzosowy z Borów Dolnośląskich (OFJ), Chodské pivo (OFJ))
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
mivel:
(1)
Az 510/2006/EK rendelet 6. cikke (2) bekezdésének első albekezdésével összhangban és ugyanezen rendelet 17. cikkének (2) bekezdése alapján a Lengyelország által benyújtott „Miód wrzosowy z Borów Dolnośląskich” elnevezés, a Görögország által benyújtott „Σταφίδα Ζακύνθου” (Stafida Zakynthou) elnevezés és Cseh Köztársaság által benyújtott „Chodské pivo” elnevezés bejegyzése iránti kérelmet közzétették az Európai Unió Hivatalos Lapjában (2).
(2)
A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezéseket be kell jegyezni,
ELFOGADTA EZT A RENDELETET:
1. cikk
Az e rendelet mellékletben szereplő elnevezések bejegyzésre kerülnek.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. május 30-án.